Antibes har stor turisttrafikk, blant annet til badestedene Juan-les-Pins og Cap d'Antibes som ligger innenfor bygrensen. Av andre turistmål kan man finne et Picasso-museum, ruiner av Antipolis og rester fra tiden som koloni fra Massilia. Av næringsliv finnes blant annet dyrking av blomster, delvis under tak. Byen er også hjem til statlige forskningslaboratorier. Byen tilhørte Grimaldi-familien i perioden 1384–1608. Napoleon landet ved Antibes da han kom tilbake fra Elba i 1815. Les mer i Store norske leksikon Frankrike Frankrikes geografi Alpes-Maritimes
Antibes er en by i det sørlige Frankrike, som ligger i departementet Alpes-Maritimes, ved Côte d'Azur, 11 kilometer øst for Cannes. Byen har omtrent 74 100 innbyggere (2017).